Kiara Advani: ಕಿಯಾರಾ ಲುಕ್ಗೆ ಮನಸೋತ ನೆಟ್ಟಿಗರು, ನಟಿಯ ಹಾಟ್ ಪೋಸ್ಗೆ ಫ್ಯಾನ್ಸ್ ಕ್ಲೀನ್ ಬೋಲ್ಡ್ ಕಿಯಾರಾ ಅಡ್ವಾಣಿ ಟಾಲಿವುಡ್ ಮತ್ತು ಬಾಲಿವುಡ್ ಎರಡರಲ್ಲೂ ತನ್ನದೇ ಆದ ಛಾಪು ಮೂಡಿಸಿರುವ ನಟಿ. ಕಿಯಾರಾ ಅಡ್ವಾಣಿ ಅವರಿಗೆ ಕಳೆದ ಎರಡು ವರ್ಷಗಳು ಅದೃಷ್ಟದ ವರ್ಷಗಳೆಂದರೆ ತಪ್ಪಾಗದು. ಸಾಲು ಸಾಲು ಸಿನಿಮಾಗಳು ಹಿಟ್ ಲಿಸ್ಟ್ ಸೇರಿದೆ. ಸದ್ಯ ಕಿಯಾರಾ ಹಂಚಿಕೊಂಡಿರುವ ಕಪ್ಪು ಡ್ರೆಸ್ ನಲ್ಲಿನ ಬೋಲ್ಡ್ ಫೋಟೋ ಸಖತ್ ವೈರಲ್ ಆಗುತ್ತಿದೆ. ಕಿಯಾರಾ ಅಡ್ವಾಣಿ ಸೋಷಿಯಲ್ ಮೀಡಿಯಾದಲ್ಲಿ ತುಂಬಾ ಸಕ್ರಿಯರಾಗಿದ್ದು, ಹೊಸ ಫೋಟೋಗಳನ್ನು ಅಭಿಮಾನಿಗಳ ಜೊತೆ ಹಂಚಿಕೊಳ್ಳುತ್ತಿರುತ್ತಾರೆ. ಕಿಯಾರಾ ನಾಯಕಿಯಾಗಿ ನಟಿಸಿದ ಭೂಲ್ ಭುಲಿಯಾ 2 ಬ್ಲಾಕ್ ಬಸ್ಟರ್ ಹಿಟ್ ಆಗಿತ್ತು. ಕಾರ್ತಿಕ್ ಆರ್ಯನ್ ಹೀರೋ ಆಗಿ ನಟಿಸಿರುವ ಈ ಸಿನಿಮಾ ಬಾಕ್ಸ್ ಆಫೀಸ್ ನಲ್ಲಿ ಭರ್ಜರಿ ಗಳಿಕೆ ಪಡೆಯುತ್ತಿದೆ. ಈವರೆಗೆ 184 ಕೋಟಿ ಗಳಿಸಿದೆ. ಅಲ್ಲದೇ ಕನ್ನಡದ ಕೆಜಿಎಫ್ 2 ಅಬ್ಬರದ ಬಳಿಕ ಬಾಲಿವುಡ್ನಲ್ಲಿ ಉತ್ತಮವಾಗಿ ಪ್ರದರ್ಶನ ಕಂಡ ಮೊದಲ ಚಿತ್ರ ಇದಾಗಿದೆ. ಕಿಯಾರಾ ಅಡ್ವಾಣಿ ಕಬೀರ್ ಸಿಂಗ್, ಭರತ್ ಅನು ನೇನು ಚಿತ್ರಗಳೊಂದಿಗೆ ಬ್ಲಾಕ್ಬಸ್ಟರ್ ಹಿಟ್ ಗಳನ್ನು ನೀಡಿದ್ದಾರೆ. ಕಿಯಾರಾ ಅಡ್ವಾಣಿ ತೆಲುಗಿನ ಸೂಪರ್ ಸ್ಟಾರ್ ಮಹೇಶ್ ಬಾಬು ಭರತ್ ಅನು ನೇನು ಚಿತ್ರದ ಮೂಲಕ ತೆಲುಗು ಚಿತ್ರರಂಗಕ್ಕೆ ಎಂಟ್ರಿ ಕೊಟ್ಟರು. ಬೂಲ್ ಬುಲಯ್ಯಾ 2 ಚಿತ್ರದ ಯಶಸ್ಸಿನಲ್ಲಿರುವ ಅವರು, ರಾಮಚರಣ್ ಜೊತೆ ಮತ್ತೊಂದು ಸಿನಿಮಾದಲ್ಲಿ ಕೆಲಸ ಮಾಡುತ್ತಿದ್ದಾರೆ. ಪ್ಯಾನ್ ಇಂಡಿಯಾ ನಿರ್ದೇಶಕ ಶಂಕರ್ ನಿರ್ದೇಶನದ ಮುಂಬರುವ ಚಿತ್ರ RC15 ನಲ್ಲಿ ಕಿಯಾರಾ, ರಾಮಚರಣ್ ಜೊತೆ ತೆರೆಹಂಚಿಕೊಳ್ಳಲಿದ್ದಾರೆ. ಹೆಚ್ಚಾಗಿ ಸೀರೆಯಲ್ಲಿಯೇ ಕಾಣಿಸಿಕೊಳ್ಳುವ ಈ ಚೆಲುವೆ ಆಗ್ಗಾಗ್ಗೆ ಬೋಲ್ಡ್ ಡ್ರೆಸ್ಗಳಲ್ಲಿಯೂ ಫೋಟೋ ಹಂಚಿಕೊಳ್ಳುತ್ತಿರುತ್ತಾರೆ. ಕಿಯಾರಾ ಅಡ್ವಾಣಿ 2014 ರಲ್ಲಿ ಫಗ್ಲಿ ಚಿತ್ರದ ಮೂಲಕ ನಾಯಕಿಯಾಗಿ ಎಂಟ್ರಿ ಕೊಟ್ಟಿದ್ದರು. ಕಿಯಾರಾ ನಿಜವಾದ ಹೆಸರು ಆಲಿಯಾ ಅಡ್ವಾಣಿ. ಈಗಾಗಲೇ ಆಲಿಯಾ ಎಂಬ ಹೆಸರಿನ ನಾಯಕಿ ಇರುವುದರಿಂದ ಅವರು ಕಿಯಾರಾ ಎಂದು ತಮ್ಮ ಹೆಸರನ್ನು ಬದಲಾಯಿಸಿಕೊಂಡರು. ಇನ್ನು ಇವರು ಸಿದ್ಧಾರ್ಥ್ ಮಲ್ಹೋತ್ರಾ ಅವರನ್ನು ಪ್ರೀತಿಸುತ್ತಿದ್ದಾರೆ ಎಂಬ ವದಂತಿ ಇದೆ. ಇಬ್ಬರೂ ಹಲವಾರು ಬಾರಿ ಒಟ್ಟಿಗೆ ಫೋಟೋ ಗಳಿಗೆ ಫೋಸ್ ನೀಡಿದ್ದರು.ಆದರೆ ಕೆಲ ಮೂಲಗಳ ಪ್ರಕಾರ ಈ ಜೋಡಿ ಸದ್ಯ ಬ್ರೇಕಪ್ ಮಾಡಿಕೊಂಡಿದ್ದಾರೆ ಎಂದು ಹೇಳಲಾಗುತ್ತಿದೆ.